open-index/open-wikipedia-markdown huggingface dataset:
Groß-Umstadt

thumb|70px|left|Erb mesta
thumb|Námestie

**Groß-Umstadt** je mesto v Nemecku, v spolkovej krajine Hesensko. Leží neďaleko Darmstadtu a Frankfurtu nad Mohanom, na severnej hranici pohoria Odenwald.

Žije tu približne 22 000 obyvateľov. 

## Rozdelenie
Delí sa na 8 častí:
* Dorndiel
* Heubach
* Kleestadt
* Klein-Umstadt
* Raibach
* Richen
* Semd
* Wiebelsbach

## Dejiny
thumb|Historický dom
Prvá písomná zmienka pochádza z roku 766, ale nepretržité osídlenie v oblasti dnešného mesta sa datuje približne do roku 5 000 pred Kr.

## Zaujímavosti
Každý september sa v meste koná tzv. *Winzerfest* (festival vína), ktorý sem priláka desaťtisíce ľudí.

## Partnerské mestá
*  Saint-Péray, Francúzsko, 1966 
*  Santo Tirso, Portugalsko, 1988

## Iné projekty

Kategória:Mestá v Hesensku
Rádio Expres

**Rádio Expres** je najpočúvanejšia komerčná rozhlasová stanica na Slovensku. Jej prevádzkovateľ je od roku 2013 spoločnosť Bauer Media Group, ktorá tiež vlastní rádia Melody, Europa 2 a Rock. Vysielanie rádia sa začalo 31. decembra 1999, keďže do tohto dňa muselo podľa zákona rádio začať vysielať. Vysielanie v plnom rozsahu začalo  1. januára 2000.
[náhľad|Logo Rádia Expres do [8. februára 2010]]

## Vysielanie
Formát rádia je Hot AC, cieľová skupina, ktorú sa rádio v prevažnej miere snaží osloviť, sú poslucháči vo veku 20 až 40 rokov so stredným a vyšším vzdelaním. Rádio kladie dôraz na spravodajstvo a hudbu. Hrá prevažne súčasnú hudbu, ale nechýbajú ani relácie zamerané na hudbu zo 70., 80. a 90. rokov. Dominantnou zložkou spravodajstva sú okrem správ z domova a zo sveta, meteorologické správy a dopravný servis.

Rádio terestriálne vysiela takmer výlučne cez sieť vysielačov firmy Expres Net k.s., reklamný priestor zabezpečuje firma BAUER MEDIA SLOVAKIA, k.s. Okrem celoplošnej reklamy vysiela aj regionálne spoty, rozdelené do regiónov Bratislava, juh, Trenčín, Žilina, stred, Tatry a Východ. Takéto spoty sú lacnejšie a určené sú prevažne firmám, ktoré potrebujú osloviť najmä ľudí v danom regióne.

Vysielanie tvorí spravodajstvo (pondelok-piatok 6:00-24:00; víkend/sviatok 6:00-22:00) vysielané pravidelne každú hodinu, počasie, dopravný servis (každú polhodinu; v pracovné dni od 6:00 do 9:00 každých 20 minút), v pracovné dni aj krátke správy vždy v polovici hodiny a to od 7:30 do 16:30. Ďalej aj moderátorské vstupy a hudba. Vstupy sú orientované viac na zábavu a súčasťou vysielania sú aj špecializované relácie ako hitparády.

## Hitparáda
Rádio Expres vysiela pravidelne každý rok, zhruba na konci januára, hitparádu 20xx Hitov. Vôbec prvýkrát bola odvysielaná v roku 2014. Funguje na princípe poslucháčského hlasovania na osobitnej stránke. Poslucháč má k dispozícií 10 hlasov za jeden deň, z jedného zariadenia. Každý jeden hlas je v deň hlasovania zaradený do žrebovania o vecné ceny. Cieľom hitparády je zvýšiť počúvanosť Rádia Expres.

## Vysielače
Šírenie signálu rádia zabezpečuje Expres Net v sieti 50 prevažne súkromných vysielačov (v decembri 2020), len niekoľko lokalít využíva stožiar Towercomu. Vysielateľ si ako prvý začal od roku 2000 budovať celoplošnú sieť nízkovýkonných vysielačov, umiestnených na vhodných, nižšie položených kótach v blízkosti sídiel. Postupne tak vznikla sieť vysielačov, lokálne poskytujúca šírenie programu aj iných staníc.

## Vlastnícke vzťahy
Jej prevádzkovateľ bola spoločnosť D.Expres a.s. V auguste 2021 spoločnosť Bauer Media Group, aktuálny vlastník Rádia Expres, oznámila, že od Rady pre vysielanie a retransmisiu získala súhlas na to, aby mohla prevziať konkurenčné rádiá Jemné a Europa 2.  

## Referencie


## Externé odkazy
* Pokrytie rádia

## Zdroj
* Oficiálna stránka

Expres
Kategória:Vzniklo v 1999
Fun rádio

**Fun rádio** je najstaršia komerčná slovenská rozhlasová stanica, ktorá odštartovala vysielanie 10. júna 1990. Držiteľom licencie na vysielanie Fun rádia je spoločnosť RADIO, a.s.. Fun rádio patrí do skupiny Radio Group s jediným akcionárom Borisom Kollárom. Súčasťou mediálnej skupiny je od októbra 2021 aj rozhlasová stanica Rádio Vlna.

## Vysielanie
Fun rádio začalo vysielať 10. júna 1990. Vysielanie trvalo pôvodne 4 hodiny denne, zvyšok preberalo z francúzskeho Fun Radia. Postupne sa doba vlastného vysielania rozšírila až na 24 hodín denne.

Formát rádia je CHR (Contemporary Hit Radio), ale s prvkami **Hot AC**. Ich cieľovou skupinou sú ľudia vo veku **20 až 45 rokov**.

Poslucháčom spríjemňujú deň moderátori Fun rádia v pracovných dňoch od 6:00 ráno do 20:00 večera. Cez víkendy a sviatky od 8:00 rána do 18:00 večera. Vo vysielaní sa v pravidelných intervaloch objavujú aktuálne správy a dopravný servis.  

Sobotné večery patria od 18:00 do 00:00 nemoderovanému prúdu aktuálnej tanečnej hudby v programe Get Fun.  

Okrem štandardného vysielania v éteri rádia sú poslucháčom k dispozícii aj pravidelné podcasty Fun rádia.  

K dispozícii sú aj ďalšie internetové verzie Fun rádia, hrajúce nepretržitý prúd hudby.   

Fun rádio CZ-SK  

Fun rádio 80's - 90's  

Fun rádio Mileniálky  

Fun rádio Dance  

Fun rádio Chill  

Fun rádio Leto (sezónne)   

Fun rádio Vianoce (sezónne)   

## Vysielače

## Počúvanosť
Fun rádio sa v roku 2025 počúvanosťou zaradilo na druhé miesto podľa prieskumu Radioprojekt spoločnosti Median SK. 

## Vlastnícke vzťahy
Držiteľom licencie na vysielanie Fun rádia je spoločnosť Radio, a. s.

Spoločnosť Radio Group s jediným akcionárom Borisom Kollárom, ktorá prevádzkuje Fun rádio, oznámila v septembri 2021 (generálny riaditeľ Fun Rádia Rastislav Dutka), že ide rozšíriť svoje pôsobenie o rozhlasovú stanicu Rádio Vlna.

## Moderátori

## Zaujímavosti
Na jeseň roku 2007 Fun Rádio spustilo originálnu reklamnú kampaň svojho Ranného vysielania. Fiktívny Spolok pre reguláciu zábavy protestoval pred jeho sídlom na Leškovej ulici v Bratislave. Ako hlavný dôvod uviedol, že jeho členovia považujú rannú reláciu a jej vysielanie za netaktne zábavné. Obidvaja moderátori sa im a aj ostatným ľuďom viackrát ospravedlnili v televízii.

Fun rádio informovalo o nedostupnosti Wikipédie v roku 2019 celkom zaujímavým spôsobom.

## Logá internetových verzií Fun rádia
## Referencie

## Externé odkazy
* Pokrytie rádia

## Zdroj
* Oficiálna stránka

Kategória:Slovenské rozhlasové stanice
Kategória:Vzniklo v 1990
Hradný gróf

**Hradný gróf** alebo **purkgróf** (z nem. *Burggraf*, po česky *purkrabí*) bol v oblastiach s nemeckým právom pôvodne titul správcu kráľovského hradu, neskôr titul zástupcu vlastníka hradu v určitom obvode - vysokého úradníka krajinskej správy.

Ešte v dnešnej dobe nesie v Čechách titul *Nejvyšší purkrabství* úrad správy Pražského hradu.

Kategória:História
Clementine (sonda)

**Clementine** je kozmická sonda NASA, ktorá v polovici 90. rokov 20. storočia skúmala Mesiac a mala tiež preskúmať planétku 1620 Geographos (túto časť misie sonda ale pre poruchu nesplnila). Išlo o prvú úspešnú sondu k nášmu prirodzenému satelitu od 70. rokov a tým aj prvú v rade novej generácie lunárnych projektov (nasledovali Lunar Prospector, SMART-1). Na obežnej dráhe okolo Mesiaca uskutočnila jeho globálne snímkovanie, topografické merania laserovým výškomerom a prispela k znalosti lunárneho gravitačného poľa. 

left|Štart sondy Clementine|thumb

## Iné projekty

## Externé odkazy
* Clementine v Encyklopédii SPACE-40 (po česky)

Kategória:Mesačné sondy
Kategória:Prieskum Mesiaca
Kategória:Kozmonautika v 1994
Kategória:Prieskum planétok
Kategória:Neaktívne sondy
Deutsche Bank

300px|right|thumb|Sídlo Deutsche Bank

**Deutsche Bank AG** (doslova "Nemecká banka a.s.") je medzinárodná banka, ktorá zamestnáva viac ako 67&nbsp;500 zamestnancov (k decembru 2005). Jej riaditeľstvo sídli v Nemecku vo Frankfurte nad Mohanom. Deutsche Bank je jedna z najväčších bánk na svete v hodnotení výnosov a zisku.

Kategória:Banky v Nemecku
Lúmen

**Lúmen** môže byť:
* svetlo, žiara, pozri lúmen (filozofia)
* prenesene: osvietená hlava, mimoriadne múdry človek; vynikajúci zjav
* fyzikálna jednotka, pozri lúmen (jednotka)
* v medicíne a farmakológii:
** vnútro a/alebo svetlosť dutej štruktúry, najmä rúrovitého orgánu (napr. cievy alebo čreva) alebo bunkového kompartmentu (napr. organely), pozri lúmen (medicína)
** svetlosť trubice, rúry (napr. injekčnej striekačky), pozri svetlosť potrubia

**Lumen** môže byť:
* svetlo, žiara, pozri lúmen (filozofia)
* planétka, pozri 141 Lumen
* americká postrocková skupina, pozri Lumen (hudobná skupina)
* tretí diel trilógie Lycidas od Christopha Marziho
* Rádio Lumen
Silla

[thumb|Do skaly vytesaná socha Budhu zo 7. stor., okolie [Kjongdžu]]
**Silla** (vyslov Šilla, po kórejsky 신라 / 新羅 sa skladá z dvoch znakov "šin" a "ra") bolo jedným z Troch kráľovstiev, ktoré panovali na Kórejskom polostrove v 1. tisícročí po Kr. 

## História
Podľa tradície bola založená v roku **57 pred Kr.** bojovníkom s menom (Pak) Hjokkose, ktorý sa stal prvým vládcom kráľovstva a trvala až do roku **935 po Kr.** Vyvinula sa z konfederácie Samhan (삼한) - voľného zväzu malých plemenných mestských miništátikov. Až kráľ Nämul (내물왕) vládnuci v rokoch 356-402 po Kr. zriadil dedičnú monarchiu. S narastajúcou vojenskou silou zaútočila v 4. storočí na susedné kráľovstvo Kaja a ovládla ho. Počas panovania kráľa Činhunga (540-576) sa rýchlym tempom rozvinula kráľovská armáda. V čase svojho najväčšieho rozmachu (politického, kultúrneho, ekonomického) sa jej podarilo s pomocou armády čínskej dynastie Tang (당 / 唐) (618 - 907) pokonať svojich rivalov na  polostrove - kráľovstvo Päkče (백제) v roku 660 po Kr., za panovania kráľa Mujola  a nakoniec aj Kogurjo (고구려) v roku 668 po Kr., za panovania kráľa Munmu. Tak Silla (신라) zjednotila pod seba takmer celý polostrov (obdobie nazývané Zjednotená Šilla). Iba severná časť, ktorú nestihla ovládnuť sa premenila v roku 669 na kráľovstvo Palhä (발해). Po storočiach existencie  a postupného rozmachu nakoniec podľahla hlavne vnútornému rozkladu a nástupníctvo prevzalo novovytvorené kráľovstvo Korjo (고려). 
Hlavným mestom kráľovstva bolo dnešné Kjongdžu (경주/慶州).

## Kultúra
Práve v období Troch kráľovstiev a neskôr zjednotenej Silly (통일신라) došlo k značnému civilizačnému pokroku kórejských plemien. V tomto čase sa vytvorila štátna štruktúra, bol prijatý budhizmus (najväčší rozmach dosiahol v tomto období) a aj kultúrny rozvoj. Budhizmus bol štátom podporovaný a rýchlo sa rozšíril do celého kráľovstva. Stavalo sa veľa svätýň, z ktorých najznámejšie sú Hwangjong-sa, Pulguk-sa a Sokkuram. Drevené pagody sa vymieňali za kamenné.

Veľa hrobiek a takisto iných pozostatkov z obdobia Šilly sa doteraz nachádza v Kjongdžu a jeho okolí. V roku 2000 boli historické pamätihodnosti Kjongdžu s okolím zapísané do zoznamu svetového dedíčstva UNESCO. Z obdobia kráľovstva Šilla pochádza astronomické observatórium Čomsongdä, postavené v roku 632. Je to kamenná stavba reprezentujúca 362 dní lunárneho roku.

## Galéria

Image:Cheomseongdae2.jpg|Astronomické observatórium Čomsongdä
Image:Korea_south_silla_pagoda.jpg|Kamenná pagoda z obdobia Silla v okolí Kjongdžu
Image:Buddhistswastika.jpg|Fragment budhistickej svätyne


Kategória:Dejiny Kórey
Å

**Å** môže byť:
* vo fyzike: značka starej dĺžkovej miery angström, pozri angström
* písmeno používané v abecede niektorých jazykov, pozri Å (písmeno)
* sídlo:
** v Dánsku: dedina v obci Assens v regióne Južné Dánsko, pozri Å (Dánsko)
** v Nórsku:
*** dedina v obci Andøy v kraji Nordland, pozri Å (Andøy)
*** dedina v obci Åfjord v kraji Sør-Trøndelag, pozri Å (Åfjord)
*** dedina v obci Ibestad v kraji Troms, pozri Å (Ibestad)
*** dedina v obci Lavangen v kraji Troms, pozri Å (Lavangen)
*** dedina v obci Meldal v kraji Sør-Trøndelag, pozri Å (Sør-Trøndelag)
*** dedina v obci Tranøy v kraji Troms, pozri Å (Tranøy)
*** bývalý názov obce Åfjord (v rokoch 18961934) v kraji Sør-Trøndelag, pozri Åfjord
** vo Švédsku: dedina v obci Norrköping v kraji Östergötland, pozri Å (Švédsko)

## Pozri aj
* Aa

## Referencie
Semion Jakovlevič Braude

**Semion Jakovlevič Braude** (, ; * 28. január 1911, Poltava – † 29. jún 2003, Charkov) bol ukrajinský rádiofyzik a rádioastronóm židovského pôvodu, zakladateľ prvého rádioastronomického observatória na Ukrajine. Od roku 1944 profesor Charkovského polytechnického inštitútu, od roku 1969 akademik (AV Ukrajiny).

Kategória:Ukrajinskí astronómovia
Kategória:Ukrajinskí fyzici
Kategória:Ukrajinskí pedagógovia
Kategória:Sovietski astronómovia
Kategória:Sovietski fyzici
Kategória:Fyzici židovského pôvodu
Kategória:Pedagógovia židovského pôvodu
Kategória:Ukrajinské osobnosti židovského pôvodu
Synthpop

**Synthpop** alebo **electropop** alebo **technopop** je hudobný žáner, v ktorom ma dominantné postavenie syntetizátor. Je veľmi úzko spájaný s érou medzi koncom 70-tych rokov a prvou polovicou 80-tych rokov, kedy bol syntetizátor praktickým a prijateľným hudobným nástrojom. Štýl vyvinutý hudobníkmi ako Gary Numan, Depeche Mode, Ultravox a Devo zahŕňa syntetizátor ako hlavný nástroj, využívajúci prednosti jeho unikátneho zvuku a vybavenia.

## Najznámejšie skupiny

## Referencie

## Pozri aj
* Dance-pop

## Iné projekty


Kategória:Elektronické hudobné žánre
Kategória:Popové hudobné žánre
Kategória:Rockové hudobné žánre
Kategória:Pop (hudobný žáner)
Fiodor Alexandrovič Bredichin

**Fiodor Alexandrovič Bredichin** (; * 8. december 1831 – † 14. máj 1904) bol ruský astronóm, ktorý sa zaoberal najmä astrometriou, fyzikou Slnka, planét, komét a meteorov. Bol akademikom Petrohradskej AV (od r. 1890), riaditeľom observatória moskovskej univerzity (1873-1890) a Pulkovského observatória (1890 až 1895).

Kategória:Ruskí astronómovia
Kategória:Ruskí vysokoškolskí pedagógovia
Luna 4

**Luna 4** bola prvá sovietska sonda *"druhej generácie"* z programu Luna. Najskôr bola vynesená na nízku obežnú dráhu Zeme (167 - 182 km) a potom vyslaná k Mesiacu. Luna 4 mala pristáť na mesačnom povrchu, ale kvôli chybe v navigácii 5. apríla 1963 minula Mesiac o 8&nbsp;336,2 km. Sonda vysielala signál na frekvencii 183,6 MHz minimálne do 6. apríla.

## Externé odkazy
* Sonda v encyklopédii Space 40 (po česky)

Kategória:Program Luna
Kategória:Mesačné sondy
Kategória:Kozmonautika v 1963
Vrchol večného svetla

**Vrchol večného svetla** (, skrátene *PEL*) je označenie pre bod na povrchu telesa slnečnej sústavy (všeobecne ale aj mimo ňu), ktorý je vďaka svojej polohe a rotácii telesa neustále vystavený slnečnému svitu. Ich existenciu teoreticky navrhol francúzsky astronóm Camille Flammarion už v roku 1879, prví kandidáti na také objekty boli nájdené ale až v roku 2004 na snímkoch sondy Clementine. Principiálne ide o vyvýšené miesta v blízkosti pólov ako sú pohoria alebo okraje impaktných kráterov.

Kategória:Nebeská mechanika
Bankové povolenie

**Bankové povolenie** je - na Slovensku podľa zákona č. 483/2001 Z.z. o bankách a o zmene a doplnení niektorých zákonov - povolenie na založenie banky alebo na zriadenie pobočky zahraničnej banky a na vykonávanie bankových činností touto bankou alebo pobočkou zahraničnej banky v rozsahu vymedzenom v tomto povolení a za podmienok uložených týmto povolením alebo ustanovených týmto zákonom a osobitnými predpismi.
Bez bankového povolenia nemôže nikto prijímať vklady, vydávať bankové platobné karty, poskytovať z vkladov úroky alebo iné odplaty, ktoré sú daňovým výdavkom podľa osobitného predpisu, poskytovať úvery a pôžičky v rámci predmetu svojho podnikania alebo predmetu inej svojej činnosti, z návratných peňažných prostriedkov získaných od iných osôb na základe verejnej výzvy, vykonávať platobný styk a zúčtovanie pre iného v rámci predmetu svojho podnikania alebo predmetu inej svojej činnosti, ak osobitný predpis neustanovuje inak.

Kategória:Banky
Moonfog (slovenská skupina)

**Moonfog** je slovenská deathmetalová hudobná skupina, ktorá bol založená v roku 2000 v Považskej Bystrici Petrom Hutyrom. V súčasnej dobe je kapela veľmi aktívna a v priebehu roku 2007 absolvovala cca 200 koncertov. Koncerty okrem Slovenska prebiehali v Poľsku, Ukrajine, Maďarsku, Rakúsku, Taliansku, Španielsku, Portugalsku, Litve, Lotyšsku, Estónsku, Rusku, Švédsku, Rumunsku, Srbsku a Moldavsku.

## Súčasná zostava
Zostava sa utvárala od vzniku kapely príchodmi a odchodmi viacerých členov. V súčasnosti je kapela ustálená v nasledovnej podobe.
* Peter Hutyra – gitara
* Jana Čmehylová – basgitara
* Marek Mikudik – bicie

## Diskografia
* *December's Fog* (2002) self release
* *Prebudenie smrťou* (2003) self release
* *Duše prekliatych* (2004) self release
* *Krvavé spomienky* (2004) self release
* *Slaughter of the Fatstock* (2005) RTM
* *Cadaveric Changes* (2007) Ukragh
* *Ordinary Misanthropic & Repulsive Anthems* (2009) RTM

## Externé odkazy
* www.moonfog.nfo.sk  – oficiálna stránka skupiny
* 

Kategória:Slovenské deathmetalové hudobné skupiny
Kategória:Hudobné skupiny z 2000
Hvezdáreň Suhora

**Hvezdáreň Suhora** () je poľská hvezdáreň na hore Suhora (niekedy aj Suchora) vo výške 1000 m nad morom. Leží na území Národného parku Gorce (Gorczański Park Narodowy) a je najvyššie položenou poľskou hvezdárňou. Hvezdáreň je výskumné pracovisko katedry astronómie Pedagogickej akadémie v Krakove (Katedra Astronomii Akademii Pedagogicznej).

Hvezdáreň bola postavená v roku 1987. O výberu rozhodla pomerne veľká vzdialenosť od obcí, málo priemyselných závodov a zároveň okolité zalesnenie parku. Má teda čistú a neosvetlenú oblohu.

Od roku 1991 pracuje hvezdáreň v systéme celopoľskej siete observatórií, ktoré v presne určenom čase uskutočňujú pozorovanie rovnakej hviezdy. Sú to hlavne veľmi husté hviezdy, tzv. bieli trpaslíci.

Hvezdáreň je blízko turistickej cesty z dedinky Koninki cez vrch Tobołów (vedie tam aj sedačková lanovka) na Turbacz. Ako vedecké pracovisko je iba zriedka sprístupňovaná návštevníkom.

## Galéria

Súbor:Obserwatorium na Suchorze - teleskop 01.JPG|
Súbor:Obserwatorium na Suchorze 02.JPG|


## Referencie

## Iné projekty

## Externé odkazy
*  

Kategória:Astronomické observatóriá v Poľsku
Kategória:Stavby v Malopoľskom vojvodstve
Kategória:Powiat limanowski
Kategória:Architektúra z 1987
Kategória:Gorce
Lisabonská stratégia

**Lisabonská stratégia**, označovaná aj **Lisabonský proces**, je viacero rozvojových plánov pre Európsku úniu. Stratégia bola schválená Európskou radou v Lisabone v marci 2000. V roku 2004 bol bývalý holandský priemér Wim Kok poverený, aby viedol skupinu expertov s cieľom posúdiť pokrok v oblasti lisabonskej stratégie. Výsledkom bolo revidovanie stratégie vzhľadom na nereálnosť pôvodných cieľov a chybné prostriedky, ktorými mali byť dosiahnuté.

Pôvodný plán napríklad tvrdil, že do roku 2010 sa Európska únia zmení na „najdynamickejšiu a najkonkurencieschopnejšiu poznatkovo orientovanú ekonomiku sveta schopnú udržateľného hospodárskeho rastu s novými a lepšími zamestnaneckými príležitosťami a lepšou sociálnou kohéziou ako aj rešpektom k životnému prostrediu“. 

Nový plán stanovil nižšie ciele a zameral sa najmä na ekonomické oblasti.

Kategória:Európska únia
Štefánikova hvezdáreň

náhľad|Štefánikova hvezdáreň od juhu
náhľad|Štefánikova hvezdáreň od západu
[náhľad|Socha [Milan Rastislav Štefánik|Milana Rastislava Štefánika]]

**Štefánikova hvezdáreň** v Prahe je hvezdáreň na vrchu Petřín určená širokej verejnosti a slúžiaca najmä na popularizáciu astronómie. Bola postavená a sprevádzkovaná Českou astronomickou spoločnosťou v roku 1928, v sedemdesiatych rokoch 20. storočia prešla veľkou rekonštrukciou. Od roku 1979 je hvezdáreň súčasťou Hvezdárne a planetária hl. m. Prahy (okrem hvezdárne a planetária v pražskej Stromovke tam patrí aj hvezdáreň v Ďábliciach a spoločné pracovisko s HaP v Českých Budějoviciach – Kopernikova kopula na kleťskej hvezdárni).

Hvezdáreň je otvorená každý deň v týždni okrem pondelka, od októbra do marca vo večerných hodinách (pozorovanie planét a vzdialených objektov), od apríla do septembra aj popoludní (pozorovanie Slnka) – cez víkendy celý deň. Pre verejnosť hvezdáreň organizuje množstvo prednášok a výstav, v prízemí budovy je prístupná menšia odborná knižnica. Mládež sa môže zúčastniť astronomického krúžku, starší záujemcovia dvojročného astronomického kurzu.

## Ďalekohľady
* hlavná kopula: Zeissov dvojitý astrograf (nazývaný *König*) – refraktor s priemerom  (r. v. 19051907)
* západná kopula: Zeissov Maksutov-Cassegrain – reflektor s priemerom zrkadla  (r. v. 1967)
* východná kopula: MEADE LX200 – moderný reflektor s priemerom zrkadla 
* pozorovací domček: Zeissov Hľadač komét – refraktor s priemerom  (1921)

## Referencie

## Literatúra
* 
* 
* 

## Iné projekty

## Externé odkazy

* Domovská stránka Štefánikovej hvezdárne v Prahe

Kategória:Astronomické observatóriá v Česku
Kategória:Hradčany (Praha 1)
Kategória:Národné kultúrne pamiatky v Prahe
Kategória:Architektúra z 1928
Kategória:Pomenovania podľa Milana Rastislava Štefánika
Kategória:Stavby v Prahe
Bitka pri Hastingse

**Bitka pri Hastingse** bola významná bitka anglických dejín, ktorá sa odohrala 14. októbra roku 1066. Vojskám normanského veľmoža Viliama I. sa v nej podarilo poraziť anglosaského kráľa Harolda II. V dôsledku smrti Harolda II. v boji sa skončilo panovanie rodu Godwinsonovcov na anglickom kráľovskom tróne a začala sa 88 rokov trvajúca vláda normanskej dynastie. Bitka sa neodohrala priamo v mestečku Hastings, ale na mieste, kde stojí v súčasnosti mestečko nesúce výstižný a pripomienkový názov Battle.

## Predohra
Bojiskom bitky sa stalo mierne návršie, na ktorého vrchole stála armáda Harolda II., zaskočeného rýchlym postupom vojska Viliama I. Pôvodne mal Harold II. v úmysle čeliť vojsku nepriateľa nárokujúceho si jeho kráľovskú korunu z pevnosti v Londýne, kde by nazbieral aj väčšie množstvo vojakov a jeho šanca ubrániť korunu by tak vzrástla. Pod kopcom sa začala zoskupovať početná armáda dobre vyzbrojených a vycvičených žoldnierov Viliama I. Množstvom, ale aj výzbrojou prekonala Haroldových mužov. Viliam mal na rozdiel od Harolda k dispozícii ozbrojenú jazdu a taktiež skvele trénovaných lukostrelcov. Mnohí z mužov Harolda II. dovtedy nevideli také veľké množstvo jazdcov pohromade a tí ich desili aj svojím precíznym manévrovaním a dokonalým poznaním svojich pozícií. O tie sa staral samotný Viliam, ktorý mal zo svojho koňa potrebný prehľad o všetkých svojich jednotkách, zatiaľ čo Harold stál na mieste, bez akéhokoľvek manévrovania, pripravený brániť svoju pozíciu.
náhľad|vľavo|Priebeh bitky
## Priebeh
[náhľad|Detail momentu, kedy [Harold II.|Harolda II. zasiahol šíp do oka, tapiséria v Bayeux.]]
Samotná bitka mala dlhé trvanie a vojakov na oboch stranách vyčerpávalo i slnko, ktoré toho dňa veľmi pálilo. Vojaci Harolda II. statočne bránili svoje pozície a miestami sa zdalo, že ich udržia a výsledok bitky by bol nerozhodný, no po úmorných zápoleniach, krvavých stretoch raz na jednej, potom na druhej strane. Jeden zo šípov letiacich smerom k vrcholku kopca však nešťastne zasiahol samotného Harolda priamo do oka, pričom ho ešte nepriateľský rytier zasiahol mečom do brucha. Okamžite sa okolo neho zhŕkli všetci jeho najvernejší, ktorí však už len konštatovali, že ich kráľ je smrteľne zranený. V radoch anglosaských vojakov nastal zmätok, ktorý Viliam okamžite využil a rozhodol sa tvrdo zaútočiť. Tento krok viedol tentoraz ku konečnému úspechu normanských jednotiek. Haroldovi vojaci boli rozprášení a samotný Harold dokonal na vrcholku kopca, bránený svojimi najbližšími až do posledného dychu. Trónu sa ujal Viliam I. Dobyvateľ.

Na pamiatku tohto boja tu dal nový kráľ Británie postaviť chrám, ktorého oltár stál presne na mieste, kde dokonal Harold II. Ešte aj dnes je na tomto mieste pamätná tabuľa pripomínajúca deň, keď padol posledný anglický kráľ a na jeho miesto nastúpil Viliam I. z Normandie.

## Literatúra
* MEŠKO, Marek: Bitka pri Hastingse : Skaza kráľovstva Anglosasov. In: *Historická revue*, roč. XXVII, 2016, č. 11, s. 58 – 63.

Kategória:Bitky v Anglicku
Kategória:Dejiny Anglicka
Kategória:Bitky v 1066
Dynamic Host Configuration Protocol

**Dynamic Host Configuration Protocol (DHCP)** je súbor zásad, ktoré využívajú komunikačné zariadenia (počítač, router alebo sieťový adaptér), umožňujúci zariadeniu vyžiadať si a získať IP adresu od servera, ktorý má zoznam adries voľných na použitie.

DHCP Server (Dynamic Host Configuration Protocol) vykonáva automatické pridelenie IP adries svojim klientom. Môžu to byť akékoľvek systémy, podporujúce DHCP. DHCP je štandardný protokol, môžu ho využívať aj systémy mimo Microsoft. Z Microsoft operačných systémov podporujú funkciu DHCP klienta všetky až na veľmi exotický LAN Manager pre OS / 2.V rámci siete potom máme DHCP Server - prideľujúci adresy a počítače - ktoré ich od neho preberajú (DHCP Clients). V sieti môžu byť aj počítače, ktoré majú tieto adresy nastavené manuálne.

Kategória:Internetové protokoly
Zlatá platňa Voyageru

thumb|right|Zlatá platňa Voyageru
thumb|right|Obal platne

**Zlatá platňa Voyageru** je gramofonová platňa, uložená v sondách Voyager 1 a Voyager 2 vyslaných do vesmíru v roku 1977 zachytávajúca zvuky a obrazy Zeme a tak aj rôznorodosť života na našej planéte. Je určená prípadným mimozemským civilizáciám, ktoré by ju mohli v ďalekej budúcnosti nájsť pri jej ceste za hranice slnečnej sústavy.

## Obsah

Posolstvo obsahuje 115 obrázkov zakódovaných v analógovej forme. Zvyšok nahrávky je zvukový záznam, zaznamenaný pri rýchlosti 16&#8532; otáčok za minútu. Zachytáva pozdravy obyvateľov planéty Zem prípadným nálezcom v mnohých rôznych jazykoch.

Na zlatej platni sú uložené záznamy v 55 jazykoch:

Po sekcii obsahujúcej zvuky Zeme obsahuje platňa 90 minútový výber hudby rôznych kultúr vrátane klasických skladieb západu a východu.

## Pozri aj

* Časová schránka v sonde KEO

Kategória:Program Voyager
Kategória:Časové schránky
Oxford (rozlišovacia stránka)

**Oxford** môže byť:

* mesto v Spojenom kráľovstve, pozri Oxford
** univerzita v meste Oxford, pozri Oxfordská univerzita
* stupeň vrchnej jury, pozri Oxford (geochronologická jednotka)
* vzorkovaná bavlnená tkanina, pozri Oxford (tkanina)
*…
Kyselina dusitá

**Kyselina dusitá** je nestála, stredne silná jednosýtna anorganická kyselina, ktorá je známa len v značne zriedenom, modro sfarbenom vodnom roztoku. Jej soli sa nazývajú dusitany.

## Príprava
Teoreticky ju je možné pripraviť reakciou oxidu dusitého a vody, prakticky rozkladom dusitanov silnejšími kyselinami (vytesnením).
: N2O3 + H2O → 2 HNO2
: NaNO2 + HCl → HNO2 + NaCl

Kyselina dusitá je nestála, podlieha disproporcionácii podľa rovnice:
: 3 HNO2 → HNO3 + 2 NO + H2O

### Použitie
V organickej chémii sa používa na prípravu diazóniových solí z primárnych amínov, hlavne aromatických.

## Smog
V prírode je súčasť smogu (10 µg/m³), kde vzniká už uvedenou reakciou oxidu dusitého a vodnej pary.


Kategória:Kyseliny dusíka
Kategória:Anorganické kyseliny
Bitka o Britániu (rozlišovacia stránka)

**Bitka o Britániu** môže byť:
*Bitka o Britániu (druhá svetová vojna)
*Bitka pri Hastingse
*Bitka o Britániu (film z roku 1969)
Puding

**Puding** (angl. *pudding*) je druh jedla z mlieka, vajec a múky. Podáva sa samostatne ako dezert, alebo je súčasťou iných jedál.  

Pudingy môžu mať príchuť vanilkovú, čokoládovú, smotanovo-vanilkovú, banánovú, jahodovú, malinovú, kokosovú, mandľovú, karamelovú…


Image:Chocolate pudding.jpg|Čokoládový puding
Image:Christmas pudding.JPG|Vianočný puding, typický v Anglicku
Image:Banana pudding, homemade.jpg|Banánový puding s piškótami
Image:Frambozenpudding.JPG|Malinový
Image:Mango pudding.JPG|Mangový


## Iné projekty

 

Kategória:Jedlá
Kategória:Dezerty
Ženy z rodu Gilmorovcov

**Ženy z rodu Gilmorovcov** je komediálno-dramatický seriál. Je z dielne Amy Sherman - Palladino a vysiela sa od roku 2000 na stanici The WB a od roku 2006 na stanici The CW. Na Slovensku ho vysielala TV Markíza. Seriál sa zaoberá osudom Lorelai Gilmorovej a jej dcéry Rory. Žijú v meste Stars Hollow, fiktívnom mestečku niekde v štáte Connecticut v USA. 

29. januára 2016 predstaviteľka Lorelai Gilmore, Lauren Graham, oznámila, že sa začali nakrúcať ďalšie časti seriálu.

## Série

## Postavy
### Hlavné

### Vedľajšie
* *Patricia „Patty“ LaCostová* (Liz Torres): učiteľka tanca
* *Jackson Belleville* (Jackson Douglas): preávač zeleniny, neskôr Sookin manžel
* *Taylor Doose* (Michael Winters): starosta mesta Stars Hollow
* *Pani Kimová* (Emily Kuroda): mama Lane Kimovej
* *Christopher Hayden* (David Sutcliffe): Roryin sploditeľ
* *Max Medina* (Scott Cohen): Roryin učiteľ, neskôr aj priateľ Lorelai
* *Marty* (Wayne Wilcox): Roryin priateľ							
* *Liz Danesová* (Kathleen Wilhoite): Lukova sestra
* *Mitchum Huntzberger* (Gregg Henry): otec Logana Huntzbergera
* *Lucy* (Krysten Ritter): Roryina priateľka z Yalu
* *Olivia* (Michelle Ongkingco): Roryina priateľka z Yalu
* ‘’ T.J’’ :liz priateľ

## Externé odkazy
* Oficiálna stránka seriálu
* Fansite 
* 
* 

Kategória:Televízne seriály USA
Kategória:Televízne seriály The CW
Kategória:Televízne seriály z roku 2000
Elektronická kniha

[náhľad|[Amazon Kindle 3 s technológiou elektronického papiera zobrazuje text novely Moby Dick]]

**Elektronická kniha** (iné názvy: **eKniha,  e-kniha, digitálna kniha,  e-book,  eKnižka**) je  kniha v elektronickom formáte. Nejde teda o klasickú tlačenú knihu, ale o knihu, ktorá sa nachádza v elektronickej podobe a možno ju čítať napríklad na počítači alebo čítačke alebo tablete. V súčasnosti umožňujú niektoré obchody zakúpenie knihy v klasickom aj elektronickom vydaní.

## Čítačka elektronických kníh
V roku 1998 sa objavili prvé špecializované čítačky elektronických kníh Rocket ebook, SoftBook a Cybook. V roku 2004 Sony prišla s modelom Librié EBR-1000EP, čo bola prvá čítačka využívajúca elektronický papier. Roku 2006 Sony predstavila prvú z radu Sony Reader. V roku 2007 začala firma Amazon.com predávať prvú verziu čítačky Kindle. V roku 2009 boli najpoužívanejšími čítačkami Amazon Kindle a čítačky značky Sony Reader a od marca 2010 sa k nim zaradila aj čítačka Nook kníhkupectva Barnes & Noble.

## Výhody a nevýhody
Elektronické knihy majú v porovnaní s klasickými tlačenými knihami niekoľko výhody i nevýhody. Medzi výhody patrí napríklad skladnosť, nenákladná reprodukovateľnosť, arbitrárnosť ceny, možnosť dodatočných úprav, z nevýhod je to hlavne potreba špecifického zariadenia, ktoré je ale obvykle multifunkčné, zatiaľčo pri tlačených knihách je nevyhnutným tlačiarenské zariadenie, ktoré je monofunkčné.

## Formáty elektronických kníh
Elektronické knihy môžu byť v rôznych formátoch: 
* **PDF** – pravdepodobne najznámejší formát, umožňujúci čítanie obsahu na veľkom množstve zariadení; PDF je aj formát vhodný na vytlačenie
* **ePUB** – základný formát elektronických kníh, ktoré sú určené pre hardvérové čítačky.
* **TXT** – základný text, ktorý nepridáva žiadne špecifické formátovacie funkcie.

Pre osobné počítače sa zvyčajne používa formát PDF - Portable Document Format, pre prenosné počítače a čítačky elektronických kníh sa dnes obvykle používa EPUB formát.

K dispozícií je veľké množstvo ďalších formátov, napríklad MOBI pre čítačku Amazon Kindle, PDB pre zariadenia značky Palm, HTML pre zariadenia s možnosťou pripojenia na internet a ďalšie.

## Definícia podľa STN ISO 2789 (Informácie a dokumentácia. Medzinárodná knižničná štatistika. 2009)
Elektronická kniha alebo eKniha je *digitálny dokument, licencovaný alebo nelicencovaný, na ktorom prevláda text, ktorý možno prehľadávať, a na ktorý možno nazerať analogicky ako na tlačenú knihu (monografiu)*.  K tejto definícii sú pripojené nasledujúce poznámky: *1. Používanie eKníh v mnohých prípadoch závisí od zariadenia a/alebo špeciálneho prehliadača [reader] alebo zobrazovacieho softvéru [viewing software]. 2. eKnihy sa môžu používateľom vypožičať buď na prenosnom zariadení (prehliadače eKníh [eBook readers]), alebo zaslaním obsahu na používateľské PC na obmedzený čas. 3. Patria sem [aj] dizertácie v elektronickom formáte. 4. Patria sem [aj] dokumenty, ktoré knižnica reformátovala do digitálnej formy.*

Norma STN ISO 2789 bola zrušená 1. mája 2022.

## Poznámky


## Referencie

## Iné projekty

Kategória:Knihy
Martin Brezina

**Martin Brezina** (* 25. máj 1927 - † 13. november 1987) bol slovenský astronóm a prvý redaktor slovenského astronomického časopisu KOZMOS. V 40tych rokoch 20. storočia pôsobil v Divadelnom súbore Jonáša Záborského v Prešove spolu s vtedajšími známymi ochotníkmi: Alexandrom Kautnikom a Františkom Kmecom pod vedením Antona Prídavku - vtedajšieho riaditeľa prešovského štúdia rozhlasu.

Kategória:Narodenia v 1927
Kategória:Úmrtia v 1987
Kategória:Slovenskí publicisti
Kategória:Slovenskí astronómovia
Kategória:Slovenskí novinári
Kategória:Narodenia 25. mája
Kategória:Úmrtia 13. novembra
Kategória:Slovenskí ochotníci
Ernest William Brown

**Ernest William Brown** (* 29. november 1866 - † 23. júl 1938) bol britsko-americký astronóm a matematik, ktorý sa venoval nebeskej mechanike. V roku 1919 vytvoril novú analytickú teóriu a vypočítal nové tabuľky pohybu Mesiaca.

Kategória:Narodenia v 1866
Kategória:Úmrtia v 1938
Kategória:Astronómovia USA
Kategória:Anglickí astronómovia
Kategória:Matematici USA
Kategória:Anglickí matematici
Kategória:Členovia Kráľovskej spoločnosti
Christian Leopold von Buch

**Christian Leopold von Buch** (* 25. apríl 1774, Stolpe, Nemecko - † 4. marec 1853, Berlín) bol nemecký astronóm, geológ a paleontológ, ktorý sa zaoberal problematikou vzniku zemetrasení vo vzťahu k tektonike Zeme.

V Medzinárodnom registri mien rastlín má skratku **Buch.**.

## Referencie


## Iné projekty

## Externé odkazy
* Heslo v ''Britannica'' 
* Heslo v ''Complete Dictionary of Scientific Biography''
* Heslo v Neue Deutsche Biographie
* Heslo v Allgemeine Deutsche Biographie

Kategória:Nemeckí astronómovia
Kategória:Nemeckí geológovia
Kategória:Nemeckí paleontológovia
Kategória:Držitelia Radu Pour le Mérite
Kategória:Zahraniční členovia Kráľovskej spoločnosti
Kategória:Absolventi Univerzity v Göttingene
Rebeka Lešková

**Rebeka Lešková** (* 3. september 1773, Vyšná Slaná – † 16. november 1856, Kiskőrös, Maďarsko) bola slovenská poetka, dcéra slovenského barokového spisovateľa Martina Laučeka, sestra zberateľky ľudovej poézie Zuzany Šafárikovej, teta spisovateľa, prekladateľa a zberateľa Imricha Laučeka, manželka spisovateľa, redaktora a filológa Štefana Leška, príbuzná básnika, prozaika a dramatika Daniela Jonatána Záboja Laučeka.

## Životopis
Narodila sa v rodine slovenského barokového náboženského spisovateľa Martina Laučeka a jeho manželky Zuzany rodenej Šebökovej ako jedna z deviatich dcér (mala ešte päť bratov). Vzdelanie získala v Skalici. Žila vo Vyšnej Slanej, v rokoch 17831792 v Skalici, neskôr so svojím manželom žila v rokoch 17921793 v Křižliciach, v roku 1793 v Krabšiciach, v rokoch 17941798 v Prahe, v rokoch 17981810 v Dunaegyháze a od roku 1810 v Kiskőrösi.

## Tvorba
Bola jednou z prvých slovenských poetiek. Stala sa členkou *Puchmajerovej družiny* a spolupracovala s Josefom Dobrovským. Venovala sa písaniu vlastnej poézie, ale taktiež zostavovala ľudové piesne, ktoré využil neskôr Ján Kollár pri zostavovaní svojej zbierky *Národné spievanky*.

## Dielo
* 1798 – *Výstraha před svůdci všem pannám v prízvučnej prozódii*, báseň uverejnená v Puchmajerovom almanachu *Nové básne* a zhudobnená českým hudobným skladateľom Jakubom Janom Rybom

## Externé odkazy
* Záznam o narodení a krste v matrike – evanjelického zboru Vyšná Slaná

Kategória:Slovenskí spisovatelia
Kategória:Slovenskí básnici
Kategória:Ženy v slovenskej literatúre
Kategória:Ženy v poézii
Kategória:Osobnosti z Vyšnej Slanej
William Robert Brooks

**William Robert Brooks** (* 11. jún 1844 - † 3. máj 1921) bol americký astronóm anglického pôvodu, ktorý sa preslávil objavmi komét. Počas 29 rokov pozorovaní objavil 24 nových komét. Bol priekopníkom využitia fotografie v astronómii. Vyznamenaný Lalandovou medailou Parížskej AV (1904).

Kategória:Narodenia v 1844
Kategória:Úmrtia v 1921
Kategória:Astronómovia USA
Kategória:Anglickí astronómovia
Kategória:Objavitelia komét
Dirk Brouwer

**Dirk Brouwer** (* 1. september 1902, Rotterdam, Holandsko – † 31. január 1966, New Haven, Connecticut, USA) bol americký astronóm, ktorý sa zaoberal nebeskou mechanikou. Významné sú jeho teórie týkajúce sa pohybov umelých družíc.

## Externé odkazy

* Bruce Medal 
* Awarding of Bruce medal
* Awarding of RAS gold medal
* Veröffentlichungen von D. Brouwer v Astrophysics Data System
* D. Brouwer v Astrophysics Data System

Kategória:Astronómovia USA
Kategória:Osobnosti z Rotterdamu
Samuel Piasecký

**Samuel Piasecký** (* 31. október 1984, Košice) je slovenský reprezentant v športovej gymnastike. Jeho osobným trénerom je Martin Zvalo. Žije v Bratislave. Je členom klubu Dukla Banská Bystrica od roku 2011 a od júna roku 2011- 2016 slúžil ako profesionálny vojak. Je ženatý a má štyroch synov. Dnes má vlastnú gymnastickú akadémiu v Malackách.

## Významné úspechy
* Letné olympijské hry 2012, Londýn, Spojené kráľovstvo – 11. miesto na bradlách (0.007 bodu od finále)
* Majstrovstvá Európy 2012, Montpellier, Francúzsko – 5. miesto na bradlách, 7. miesto finále na hrazde.
* Majstrovstvá Sveta 2011, Tokio, Japonsko – 77. miesto v kvalifikacii viacboja.
* Majstrovstvá Európy 2011, Berlin, Nemecko – 12. miesto finále viacboja.
* Majstrovstvá Sveta 2010, Rotterdam, Holandsko – 8. miesto finále na hrazde.
* Majstrovstvá Európy 2009, Milan, Taliansko – 5. miesto na bradlách, 13. miesto finále viacboja.
* Majstrovstvá Európy 2006, Volos, Grécko – 8. miesto na bradlách.
* Svetový pohár B kategórie 2006, Maribor, Slovinsko – 1. miesto na bradlách, 4. na hrazde
* Finále pretekov Svetového pohára 2008, Cottbus – 3. miesto na bradlách

## Referencie

## Externé odkazy

* oficiálna stránka
* Akadémia

Kategória:Osobnosti z Košíc
Kategória:Slovenskí olympionici
Kategória:Slovenskí športoví gymnasti
Kategória:Gymnasti na Letných olympijských hrách 2012
New Orleans

**New Orleans** je mesto v americkom štáte Louisiana. Je to významné a hlavné prístavné mesto Spojených štátov. Celková rozloha mesta je , z toho pevnina  a voda . Žije tu okolo 455 tisíc obyvateľov. Mesto s aglomeráciami tvorí metropolitnú oblasť, kde žije 1,32 milióna obyvateľov. Mesto je pomenované po vojvodovi z Orleans, ktorý vládol ako regent miesto neplnoletého Ľudovíta XV. v rokoch 17151723.

## Pozri aj
* Hlavné mestá štátov USA

## Iné projekty

## Externé odkazy
* Taylor, J.: Africa in Our Midst: The media suppress Katrina’s lessons.


Kategória:Mestá v Louisiane
Kategória:Prístavné mestá v USA
Kategória:Sídla na Mississippi
Normatívny systém

**Normatívny systém** je súbor hodnôt, ktorý reguluje ľudské správanie pričom sú tieto hodnoty vyžadované normami.

Normy tak plnia funkciu ochrany ale aj nástroja realizácie hodnôt. Medzi najznámejšie súbory hodnôt a teda aj noriem patrí právo, morálka, politika či technické normy. Zásadne sa rozlišujú právne a neprávne normatívne systémy. Na rozdiel od právnych, neprávne systémy používajú iné prostriedky donútenia než štátne donútenie, nemajú vopred ustanovenú či štátom záväzne vyžadovanú
formu a na rozdiel od monizmu práva sa realizuje formou normatívneho pluralizmu.

Kategória:Spoločnosť
Tomáš Přibyl

**Tomáš Přibyl** (* 18. marec 1975, Brno) je český publicista a autor literatúry faktu a odborník v oblasti informačných technológií.

Absolvoval Podnikateľskú fakultu pri VUT Brno, kde postupne získal tituly bakalár a inžinier.

Už počas štúdia (1999) začal pracovať ako konzultant v oblasti informačnej bezpečnosti (antivírusové programy, šifrovanie dát, elektronický podpis, ochrana pred hackermi, bankové podvody a pod.). V roku 2005 odišiel na rodičovskú dovolenku so synom Markom, počas ktorej aj naďalej pracuje v oblasti informačnej bezpečnosti na voľnej nohe ako nezávislý konzultant. Okrem toho pôsobí ako Media & Education Specialist v Českej kozmickej kancelárii.

Jeho koníčkom je kozmonautika a všetko, čo s ňou súvisí. Publikoval takmer 3000 článkov v novinách a časopisoch v Česku i v zahraničí. Pripravil alebo sa podieľal na niekoľkých výstavách, usporiadal stovky prednášok pre verejnosť, jeho hlas pravidelne znie na rádiových vlnách (napr. Český rozhlas Brno, Rádio Proglas, BBC).

Za publicistickou a žurnalistickou činnosť v oblasti kozmonautiky získal v roku 2002 prestížnu Cenu mesta Brna ako jej najmladší laureát v histórii.

V roku 1998 absolvoval kozmonautický výcvik v Belgicku a Nemecku v rámci medzinárodného projektu West In Space.

## Dielo

* 1996 - *Smrt měla jméno Challenger*. Brno : Rovnost, 175 s. ISBN 80-85826-16-X)
* 1997 - *Rudé hvězdy ve vesmíru*. Brno : Paráda, 383 s. ISBN 80-902352-1-2
* 2001 - *Příběh stanice Mir*. Brno : Tomáš Přibyl (vlastním nákladem), 132 s. ISBN 80-238-6789-X
* 2003 - *Den, kdy se nevrátila Columbia*. Říčany u Prahy : Junior, 191 s. ISBN 80-7267-108-1
* 2003 - *Dzień, w którym nie wróciła Columbia*. Bielsko-Biała : Debit, 192 s. ISBN 83-7167-224-1
* 2004 - *Spanilá jízda po Marsu*. Brno : Tomáš Přibyl (vlastním nákladem), 142 s. ISBN 80-903558-0-3).

Podieľal sa tiež na príprave vystrihovacích modelov raketoplánu Atlantis (Betexa, 1999) a lunárneho modulu (Betexa, 2002).

## Externé odkazy

* Osobné stránky

Kategória:Narodenia v 1975
Kategória:Osobnosti z Brna
Kategória:Českí vedeckí spisovatelia
Kategória:Českí publicisti
Kategória:Kozmonautika v Česku
Kategória:Popularizátori kozmonautiky
Kategória:Absolventi Vysokého učenia technického v Brne
Kategória:Českí popularizátori vedy
Daewoo Espero

right|thumb|Daewoo Espero
right|thumb|Espero zozadu

**Daewoo Espero**, v Španielsku známe aj ako *Aranos*, bol automobil juhokórejskej automobilky Daewoo Motors vyrábané v rokoch 1990 až 1997. Technicky bolo založené na platforme GM J s rozdielnou karosériou od Bertone. Bolo vybavené motorom *Daewoo 1,5* a *1,8* alebo *2,0 l Family II* od spoločnosti Holden. V roku 1997 ho nahradili modely Daewoo Nubira a Daewoo Leganza.

## Parametre

Espero
Kategória:Automobily strednej triedy
Monizmus práva

**Monizmus práva** vyjadruje jeden z predpokladov právnej istoty, ktorým je požiadavka, aby v štáte platilo len jedno právo. 

Táto požiadavka nenaráža na situácie, kedy sú jednotlivé právne normy obsiahnuté vo viacerých právnych predpisoch, ale skôr vyjadruje podmienku, aby si jednotlivé právne predpisy nekonkurovali. Príkladom nie monizmu, ale napríklad dualizmu práva, by bola situácia, keď má jeden štát dve platné ústavy, ktoré si navzájom odporujú.

Kategória:Teória práva
Advanced Crew Transportation System

**Advanced Crew Transportation System** skratka **ACTS** (doslova *Pokročilý prostriedok na prepravu posádky*) je pracovný názov pre štúdiu novej pilotovanej kozmickej lode, ktorú má v rokoch 2006 – 2008 spoločne vypracovať Európska kozmická agentúra s Ruskou kozmickou agentúrou.  Japonská kozmická agentúra JAXA vyjadrila predbežný záujem o pripojenie sa k projektu, ak bude účasť ESA istá. ACTS by mala mať modulárny design známy z ruských Sojuzov a umožňovať pilotované lety (3 – 4 člennej posádky) nielen na LEO ale aj k Mesiacu alebo iným objektom Slnečnej sústavy. Projekt je istou konkurenciou amerického Crew Exploration Vehicle, ku ktorému neboli medzinárodní partneri prizvaní, ale zároveň by umožnil nezávislý prístup na ISS a k pilotovaným lunárnym misiám. Ak bude projekt v roku 2008 schválený ministerskou konferenciou členských štátov ESA a ostatnými partnermi, prvý ACTS by mohol štartovať v rokoch 2012 – 2014.

## Štruktúra ACTS

Na rozdiel od amerického projektu Crew Exploration Vehicle, ktorý bude mať pravdepodobne len dve sekcie (prístrojovú a obytnú, ktorá bude slúžiť tiež ako návratový modul), ACTS má mať podobne ako osvedčené ruské Sojuzy sekcie tri: prístrojovú, obytnú a návratovú. Tým sa znížia nároky na obytnú sekciu (nebude musieť byť schopná návratu do atmosféry) a tým aj hmotnosť celej lode. Zároveň sa pre prístrojovú a obytnú sekciu budú môcť využiť technológie vyvinuté v ESA pre automatickú loď ATV alebo vesmírne laboratótium Columbus.

## Lunárne pilotované misie

Vzhľadom k faktu, že pre štarty ACTS by sa mali využívať existujúce nosiče, ktoré sú k dispozícii ESA a v Rusku, hmotnosť celého systému je pomerne obmedzená. K cestám na nízku obežnú dráhu by mala byť dostatočná (t. j. ACTS by malo dostatok paliva na dosiahnutie napr. ISS), ale už vôbec nie pre misie na Mesiac. Tento problém by sa mal riešiť podobne ako u navrhovaného systému CEV, teda vynesením dodatočného pohonného stupňa inou raketou a spojenie oboch na obežnej dráhe. Prípadný pristávací modul by potom mohol byť automaticky navedený podobnou procedúrou na dráhu okolo Mesiaca, kde by sa s ním ACTS spojila – táto stratégia by umožnila flexibilitu využívaných lunárnych modulov.

## Zdroje



Kategória:Kozmické lode
Tráčtina

**Tráčtina** je mŕtvy indoeurópsky jazyk používaný starovekými Trákmi v Trácii, na niektorých egejských ostrovoch a v severozápadnej Malej Ázii (Bytýnia, Paflagónia, Mýzia).

Jeho príbuzenské vzťahy sú sporné, najčastejšie sa považuje za príbuzný s dáčtinou.

Kategória:Mŕtve jazyky
Kategória:Indoeurópske jazyky
Frýgičtina

**Frýgičtina** je mŕtvy indoeurópsky jazyk. Bol to jazyk, ktorým hovorili Frýgovia vo Frýgii (severozápadná Malá Ázia) a priľahlých oblastiach. Príbuzenské vzťahy jazyka sú sporné.

Nápisy, písané špeciálnou frýgskou abecedou založenou na gréckej abecede, pochádzajú z 8. storočia pred Kr. až 1. stor. pred Kr. Z obdobia 1. stor. pred Kr. až 4. stor. po Kr. pochádzajú nápisy písané už gréckou abecedou. V 5. až 7. storočí ešte jazyk existoval prinajmenšom v hovorenej podobe, potom vymrel.

Kategória:Mŕtve jazyky
Kategória:Indoeurópske jazyky
Pelasgičtina

**Pelasgičtina** je mŕtvy neklasifikovaný jazyk, spravidla považovaný za predindoeurópsky alebo indoeurópsky jazyk. Je to jazyk, ktorým hovorili Pelasgovia, čo boli predgrécki obyvatelia na juhu Balkánu.

Sporné je nielen zaradenie jazyka, ale aj, či to bol jeden jazyk alebo viacero jazykov.

Kategória:Mŕtve jazyky
Kategória:Jazyky
Ilýrčina

::*Il(l)ýrčina môže byť aj zastaraný názov srbochorvátčiny, pozri [[srbochorvátčina]].*
**Ilýrčina** alebo zriedkavo **illýrčina** je mŕtvy indoeurópsky jazyk, ktorým hovorili najmä Ilýri (v dnešnom západnom Balkáne, čiže v Albánsku, Čiernej Hore, Bosne a Hercegovine a Chorvátsku). Hovorili ním ale napríklad aj Messapovia v Apúlii. Používal sa cca od 500 pred Kr. do cca 500 po Kr.

Tradične, najmä v Albánsku, sa ilýrčina vzhľadom na geografickú polohu považuje za predchodcu dnešnej albánčiny, pri bližšom preskúmaní je to však nepravdepodobné, pretože ilýrčina bol (pravdepodobne) kentumový jazyk, kým albánčina je satemový jazyk. Albánčina sa naopak javí ako výsledok vplyvu viacerých jazykov a príbuznosť je možná skôr s tráčtinou.

Kategória:Mŕtve jazyky
Kategória:Indoeurópske jazyky
Skýtsko-sarmatské jazyky

**Skýtsko-sarmarské jazyky** alebo **skýtske jazyky** bolo zoskupenie iránskych jazykov.

Systematicky patria medzi staroiránske jazyky, severovýchodné iránske jazyky, ako aj skýtske jazyky v širšom zmysle (čo je zoskupenie skýtsko-sarmatských jazykov a sackých jazykov). Vyvinula sa z nich osetčina.

Hovorili nimi skýtsko-sarmatské kmene v severnom Počiernomorí, Poazoví a severnom Kaukaze, napríklad Skýti, medzi 800 pred Kr. až 1000 po Kr.

Delia sa spravidla chronologicky (od najstaršieho po najnovší):
*skýtčina (cca 800 – 300 pred Kr.), najmä u klasických gréckych autorov
*sarmatčina (cca 300 pred Kr. – 400 po Kr.), najmä v helenistických a rímskych nápisoch
*alančina (stará osetčina; 400 po Kr. – 1000 po Kr.), najmä u byzantských autorov

Kategória:Mŕtve jazyky
Kategória:Iránske jazyky
Forma práva

**Forma práva** je štátom uznaná a vopred definovaná podoba súborov právnych noriem.
Štát spravidla ústavou a zákonmi definuje tieto formy z hľadiska ich prijímania ako aj
ich realizácie. Z hľadiska právnej istoty sa tak definuje čo je záväzné a kto a za akých podmienok má právo takéto záväzné predpisy vydávať.

Príkladom môže byť ustanovenie Ústavy Slovenskej republiky v článku 68 - *Vo veciach územnej samosprávy môže obec vydávať všeobecne záväzné nariadenia*.

Kategória:Teória práva
Právny poriadok

**Právny poriadok** je súbor právnych noriem platných v konkrétnej spoločnosti (najmä v určitom štáte). Ide tak o zužujúci pojem k právnemu systému aj keď názory právnej teórie a právnej filozofie sa v tomto ohľade rôznia a dnes už skôr prevláda názor, že ide o pojmy synonymné.

Najvýznamnejšie miesto v právnom poriadku patrí ústave štátu, prípadne aj ďalším ústavným zákonom, od ktorých odvodzujú svoju legalitu aj ostatné právne predpisy - zákonné nariadenia vlády, vyhlášky a iné všeobecne záväzné predpisy. Medzi jednotlivými právnymi predpismi musí byť určitá hierarchia záväznosti a všetky musia byť v súlade s ústavou.

Kategória:Právo